**УВЕДОМЛЕНИЕ**

**на пациентите на УМБАЛ „Царица Йоанна – ИСУЛ“ ЕАД в качеството им на субекти на данни по смисъла на Общия Регламент относно защитата**

**на данните (ЕС) 2016/679**

**Университетска болница за активно лечение „Царица Йоанна – ИСУЛ“ ЕАД** е Администратор на лични данни по смисъла на Общия Регламент относно защитата на данните (ЕС) 2016/679. Болницата отчита важността на конфиденциалността и защитата на Вашите лични данни и се ангажира да обработва тези данни при спазване на приложимите законови изисквания и установените стандарти и принципи.

Приобработването на лични данни на нашите пациенти във връзка с осъществяваните медицински дейности УМБАЛ „Царица Йоанна – ИСУЛ“ отчита особените разпоредби, разписани в Закона за здравето и по-конкретно специалното отношение към сигурността на обработваната здравна информация.

Нашите служители (лекарите и другите медицински и немедицински специалисти) обработват Вашите лични данни като наши пациенти в качеството си на **лица с достъп** при съобразяване с принципа „необходимост да се знае“.

**1. Лични данни на нашите пациенти, които обработваме, са:**

1.1. Три имена, ЕГН, адрес, номер на лична карта (когато пациентът има издадена л.к.), данни за здравно осигуряване, данни за резултати от прегледи, история на заболяването.

1.2. Данни от видеонаблюдение – изградили сме система за видеонаблюдение с цел осигуряване на безопасността на нашите пациенти, персонал и посетители в района на болницата. Участъците с видеонаблюдение са обозначени с информационни табели. Записите се съхраняват за срок не по-дълъг от 25 дни след заснемането.

**2. Цели на обработването.**

Обработваме Вашите лични данни в качеството Ви на наши пациенти с цел осигуряване на ефективно медицинско обслужване в изпълнение на българското законодателство

**3. Основания за обработване на Вашите лични данни.**

Законосъобразността на обработването на лични данни, която болницата строго съблюдава, е правно уредена в Регламент (ЕС) 2016/679, както следва:

3.1. Обработването е необходимо, за да бъдат защитени жизненоважните интереси на субекта на данните (чл. 9, параграф 2, буква „в“ на Регламент (ЕС) 2016/679);

3.2. Обработването е необходимо за целите на превантивната или трудовата медицина, медицинската диагноза, осигуряването на здравни грижи и лечение (чл. 9, параграф 2, буква „з“ на Регламент (ЕС) 2016/679);

3.3. Обработването е необходимо за спазването на законово задължение от страна на болницата съгласно законодателството на Република България(чл. 6, параграф 1, буква „в“ на Регламент (ЕС) 2016/679);

3.4 Обработването е необходимо за целите на легитимните интереси на Администратора (чл. 6, параграф 1, буква „е“ на Регламент (ЕС) 2016/679).

**4. Сроковете** за обработване на Вашите лични данни са съобразени с нормативно определените в съответните закони на Р България.

**5. Трети лица, на които може да предоставим Ваши лични данни:**

5.1. Здравна информация, съдържаща Ваши лични данни, включително и специални категории лични данни по смисъла на чл. 9 от Регламент (ЕС) 2016/679, може да бъде предоставяна на трети лица, само когато:

а) лечението Ви продължава в друго лечебно заведение;

б) съществува заплаха за здравето или живота на други лица;

в) информацията е необходима за нуждите на:

- държавния здравен контрол за предотвратяване на епидемии и разпространение на заразни заболявания;

- Министерството на здравеопазването, Националния център по здравна информация, НЗОК, Регионалните здравни инспекции и Националния статистически институт;

- застраховател, лицензиран по определения ред съгласно Приложение №1 на Кодекса на застраховането.

5.2. УМБАЛ „Царица Йоанна – ИСУЛ“ може да разкрие и предостави Ваши лични данни на компетентните държавни органи по предвидения в закона ред и в случаите, когато е налице съответно наше задължение за предоставянето им.

**6. Запознаване с правата Ви като субекти на данни, предвидени в Регламент (ЕС) 2016/679.**

- **право на достъп** до личните Ви данни, обработвани от болницата, включително имате право да искате информация с какви Ваши лични данни разполагаме към даден момент (чл. 15 на Регламент (ЕС) 2016/679);

- **право на коригиране** – имате право да поискате да коригираме Ваши лични данни, които обработваме и които считате за неточни или непълни. (чл. 16 на Регламент (ЕС) 2016/679);

- **право на изтриване** (право „да бъдете забравени“) – при наличието на определени основания (посочени в чл. 17 на Регламент (ЕС) 2016/679) можете да поискате Вашите лични данни, които обработваме, да бъдат изтрити от нашите регистри;

- **право на ограничаване на обработването** на личните Ви данни – при наличието на определени обстоятелства, посочени чл. 18, параграф 1, букви „а“, „б“, „в“ и „г“ на Регламент (ЕС) 2016/679, имате право да изискате да ограничим обработването на Вашите лични данни;

- **право на преносимост** – съгласно чл. 20, параграфи 1 и 2 на Регламент (ЕС) 2016/679 при определени условия имате право да получите от болницата Вашите лични данни и да ги прехвърлите на друг Администратор;

- **право на възражение –** имате право да възразитесрещу обработването на Вашите лични данни в случаите, предвидени в чл. 21, параграф 1 на Регламент (ЕС) 2016/679;

В някои случаиболницатаможеда Ви откаже или да ограничиупражняването от Ваша страна на някое от посочените права. Това са случаи, които се отнасят до националната сигурност; отбраната; обществената сигурност; предотвратяването, разследването, разкриването или наказателното преследване на престъпления; защитата на независимостта на съдебната власт и съдебните производства; важни цели от широк обществен интерес, включително общественото здраве и социалната сигурност; изпълнението на гражданскоправни искове.

В случай че имате въпроси във връзка с обработването на Вашите лични данни или желаете да упражните съответните Ви права, можете да се обърнете към:

 Длъжностно лице по защита на данните на УМБАЛ „Царица Йоанна – ИСУЛ“: Иван Костадинов, тел. 0887 648639, Електронна поща: dpo.consult@yahoo.com.

Имате право да подадете жалба в Комисията за защита на личните данни на адрес: гр. София 1592, бул. „Цветан Лазаров“ № 2. Електронна поща: kzld@cpdp.bg